hu hu hu hu en en hu sv de en en hu hu hu hu it en pt hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu et hu hu hu hu de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
Bankszámlával jön a Google | FinTechZone
írta Tudósítás | 2019. 11. 14. | Digitális pénzügyek, Összes hír
folyószámla | Google | Google Pay | mobilfizetés
Lakossági folyószámlát kínál hamarosan a Google – osztotta meg tegnap a The Wall Street Journal, miután a Facebook bejelentette a Facebook Pay elindítását. Az Apple, a Facebook és a Google egyre komolyabb nyomás alá helyezi a bankokat; a mobiltárca megoldásokon túl már hitelkártyát, folyószámlát is kínálnak. Igaz, nem akarnak bankká válni, mégis egyre nagyobb szeletet hasítanak ki a pénzforgalmi szolgáltatásokból. Míg az Egyesült Államokban folyószámlával jön a Google, az EU-ban már meg is szerezte a nyílt bankoláshoz szükséges engedélyt. Jön #amasikjovo!
Az Egyesült Államokban a megkérdezettek 85%-a megbízna a Google pénzügyi szolgáltatásaiban. Ez az arány magasabb, mint amit az Apple és a Facebook kapott, de alacsonyabb, mint az Amazon esetén – olvasható a The Wall Street Journal cikkben.
„Ha segíthetünk az embereknek, hogy minél több mindent csinálhassanak online, akkor az jó az internetnek és nekünk is”
– nyilatkozta a Google fizetési üzletág vezetője a lapnak. Hozzátette, még nem döntötték el, fognak-e pénzt kérni a folyószámla szolgáltatásért, vagy teljesen ingyen kínálják majd. A folyószámla a Google Pay-en keresztül lesz majd elérhető.
Fotón: Caesar Sengupta, a Google fizetési üzletág vezetője. Forrás: TechinAsia.com
Feldobná a Google a legegyszerűbb banki terméket
A Google várhatóan a jövő év elején indítja el a folyószámla szolgáltatást az Egyesült Államokban a Citibank és egy hitelszövetkezet hátterére alapozva. A Google – egyelőre – nem kíván bankká válni, ugyanakkor minden rést – és partnerségi modellt – kihasznál, amelyeken keresztül szélesítheti pénzügyi szolgáltatásai körét.
A keresőóriás célja, hogy a folyószámlán keresztül pontosabb rálátása legyen az ügyfelek bevételeire, arra, hogy merre vásárolnak, milyen számlákat fizetnek, milyen összegben stb. Ha már a bankok nem használják ki az adatokban rejlő lehetőségeket, akkor a Google megteszi majd helyettük.
A Google a The Wall Street Journal-nek adott nyilatkozatában úgy fogalmazott,
„a bankokkal, pénzügyi szolgáltatókkal komolyabb együttműködésre törekszünk, ami várhatóan a hosszabb út lesz, de egyben fenntarthatóbb”.
Valószínűleg a Google is felismerte, hogy rövid távon kifizetődőbb számára, ha első körben „csak” mobiltárcát (Google Pay-t) kínál és „megsarcolja” a bankokat (mint ahogy teszi ezt az Apple is az Apple Pay-en keresztül a bankokkal).
A Google első körben azt akarja megmutatni a nagyközönségnek, a kereskedőknek – és a bankoknak is -, hogy milyen új digitális szolgáltatásokkal lehet „feldobni” a legegyszerűbb banki terméket. Azt ígérik, hogy az ügyfelek pénzügyi adatait nem fogják továbbértékesíteni a hirdetőik felé.
Felrázzák a BigTech cégek a bankokat
A BigTech cégek a pénzügyi szolgáltatásokon keresztül szeretnének még több értékes adathoz jutni felhasználóik viselkedéséről. Ennek érdekében az Apple idén nyáron hitelkártyát dobott a piacra, az Amazon folyószámla szolgáltatást indítana, a Facebook kriptopénzt adna, a Google pedig a nyílt bankoláshoz szükséges engedélyt szerezte meg az Európai Unióban.
A fenti lépések egyre komolyabb kihívások elé állítják a bankokat és a digitális ügyfelekkel való közvetlen kapcsolat elvesztését eredményezhetik. Az elmúlt évszázadokban a bankok privilégiuma volt a pénzügyi szolgáltatások nyújtása, ám ez a helyzet drasztikusan megváltozott az elmúlt évtizedben a technológia robbanásszerű fejlődésének és a bankok digitális lemaradásának köszönhetően.
Míg a technológiai cégek gyorsan képesek betörni más iparágakba és felforgatni azokat, addig a bankok nem tudtak hasonló eredményt elérni a technológia hasznosításában. Részben ennek a következményeivel szembesülnek ma a bankok.
Ugyanakkor a BigTech cégek egyre erőteljesebb betörését a pénzügyi közvetítői rendszerbe már a szabályozók sem nézik jó szemmel és az Egyesült Államokban a szigorúbb szabályozásukat, feldarabolásukat is rebesgetik.
A hivatkozott The Wall Street Journal cikk: “Next in Google’s Quest for Consumer Dominance—Banking“, 2019.11.13.
← Itt a Facebook Pay, az új digitális tárcád Itt a Bankszövetség kilenc pontos javaslata az elhízott készpénzállomány lefogyasztására →
A FinTechZone górcső alá veszi a legfrissebb hazai és nemzetközi digitális pénzügyi fejlesztésekről, megoldásokról szóló híreket, bejelentéseket. Megosztjuk azokat, amelyekről úgy gondoljuk, hozzájárulnak a hagyományos pénzügyi közvetítői rendszer digitális fejlődéséhez, az ügyfélélmény növekedéséhez. Szakmai hátterünk a hitelességünk. #nobullshit
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
PastPay: “2 éven belül Európa meghatározó B2B BNPL szolgáltatójává szeretnénk válni”
Készül az egységes európai Digitális Személyazonosító Tárca
Tűt a szénakazalban: adattól az obszervabilitásig
Ők készítik a digitális euró prototípusait
Közös bankfiókot nyitnak a bankok
Egyre közelebb a “láthatatlan fizetés” megvalósítása. Szupertárca, beyond banking és nyílt bankolás a küszöbön
Régiós szinten is átlag feletti Magyarország digitális fizetési indexe
A bankok jövőjének kulcsa az adaptivitás megteremtése
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.